पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में कोरोना का संक्रमण बेकाबू हो चुका है। शनिवार को 24 घंटे में 8 लोगों ने दम तोड़ दिया। वहीं, 567 पॉजिटिव मरीज मिले हैं। इसके बाद जालंधर में कोरोना से मरने वाले की संख्या 1090 तक पहुंच गई है। वहीं, कन्फर्म केस 43 हजार को पार कर 43,484 हो चुके हैं। जिले में अब एक्टिव मरीजों की गिनती 4,451 हो चुकी है, जबकि 4509 संदिग्ध मरीजों की रिपोर्ट का इंतजार किया जा रहा है।
अस्पताल में बढ़ने लगने मरीज, हर परिवार से 2 या 3 मेंबर पॉजिटिव
जिले में अब कोरोना मरीजों की गिनती लगातार बढ़ने लगी है। अकेले सिविल अस्पताल में ही भर्ती हुए मरीज 96 पहुंच चुके हैं। वहीं, प्राइवेट अस्पतालों में भी मरीज बढ़ने लगे हैं। ऐसे में कोरोना संक्रमण पर अंकुश न लगा तो फिर बेड को लेकर समस्या हो सकती है। वहीं, सबसे बड़ी चिंता की बात यह है कि संक्रमण शहर के पॉश इलाकों माडल टाउन, GTB नगर, आदर्श नगर व अर्बन एस्टेट में भी फैल रहा है। वहीं, एक ही परिवार से 2 या 3 लोग कोरोना की चपेट में आ रहे हैं। जिनमें बड़ों से लेकर बच्चे भी शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn